L’Ajuntament acull l’exposició fotogràfica “Dones sindicalistes en la història”
2025-07-24

El dimarts 7 de maig, arriba a l’Ajuntament de Burjassot una exposició amb les dones sindicalistes com a protagonistes. Esta xicoteta mostra, que s’inaugurarà el dimarts a les 18.30 hores, arriba de la mà de la Regidoria d’Igualtat, dirigida per Yolanda Andrés, dins de les activitats de l’escola d’igualtat

“Dones sindicalistes en la història” és el nom de l’exposició fotogràfica que, a través de nombroses imatges, reivindica el treball realitzat per dones pioneres en la lluita pels drets laborals i la igualtat i  també mostra els actes i les accions més recents del sindicalisme a la Comunitat Valenciana, en clau femenina.

La mostra es podrà visitar el dimarts i dijous en horari de matí i vesprada, de 9.30 a 14.00 i de 17.30 a 20.30 hores i el dimecres i divendres en horari només de matí, de 9.30 a 14.00 hores. Estarà oberta al públic fins al divendres 10 de maig.

L’acte inaugural comptarà amb la presència de diferents representants municipals que acompanyaran a Pilar Tarragón Maicas, secretària general d’UGT de la comarca.

La mostra presenta un conjunt d’unes 100 fotografies que il·lustren el passat i el present de la lluita duta a terme per dones sindicalistes amb imatges de principis del segle XX i de l’època més recent. D’esta manera, les persones que la visiten podran comprovar l’evolució i els canvis produïts en este moviment fins a l’actualitat.